open-index/open-wikipedia-markdown huggingface dataset:
Haldi

:**''Haldi** kan også sikte til fjellene Haldde i Finnmark.*


*'Haldi** eller **Khaldi''' var den urarteiske hovedguden som sammen med Tesheba og Shivini utgjorde de tre fremste gudene i det urarteiske rike cirka 1200-600 f.Kr. Haldi var faderguden i hvis navn kongen gikk i strid, en gud som ble fremstilt kunstnerisk kultisk som stående på en løve.

I det sentrale Urartu het hans hustru Arubani, mens han i Musasir hadde en hustru ved navn Bagmastu. Ut over dette vet man lite om Haldi ettersom religiøs litteratur fra den tid ikke finnes.

Det urarteiske tempelet i Musasir, helliget Haldi og gudinnen Bagmastu, ble plyndret av Sargon II år 714 f.Kr.

## Referanser
Elsa Beskow-plaketten

**Elsa Beskow-plaketten**, som ble innstiftet 1958 av Svensk Biblioteksförening er en svensk pris som deles ut til den kunstneren «som har framstilt siste års beste svenske bildebok for barn eller den beste illustrerte svenske barneboken».

Juryen for prisen består av seks personer, oppnevnt av biblioteksföreningens hovedstyre. Fire av medlemmene må være aktive barnebibliotekarer, og en av disse skal være lederen av foreningens gruppe for barnebibliotekvirksomhet. De to øvrige, eksterne, jurymedlemmene velges blant sakkyndige i barnelitteratur og illustrasjonskunst. Juryen kan velge å gi prisen for en kunstners samlede produksjon. Prissummen er siden 2008 SEK 25&nbsp;000.

Prisen er oppkalt etter den svenske billedbokkunstneren Elsa Beskow. 
## Prismottagere

## Referanser


## Eksterne lenker
* Svensk Biblioteksförening  velg «Utmärkelser»
* Svenska barnboksinstitutet om prisen
Notiophilus quadripunctatus

***Notiophilus quadripunctatus*** er en av billene i delgruppen (underfamilien) rovløpere (Nebriinae) i familiegruppen løpebiller.

## Utbredelse
*Notiophilus quadripunctatus* er utbredt i Europa, i et område fra Storbritannia i nord til Spania og Italia i sør. I Nord-Afrika i Algerie, Marokko og Tunisia.

## Utseende
*Notiophilus quadripunctatus* er mellom 3-3,5&nbsp;millimeter lang. Mellomrommet mellom tredje og fjerde punktrekke på dekkvingen er ekstra bredt. Pannen har flere markerte furer.

## Levevis
*Notiophilus quadripunctatus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som rovdyr. 
 
## Litteratur
* Barsevskis A. 1999. *Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe.* Procedings of the XXIV Nordic Congress of Entomology. Side 39-43. ISBN 9985-830-29-6
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15(1): side 1-232.

## Eksterne lenker
* 
* ''Notiophilus quadripunctatus'' – Database Carabidae of the World – engelskspråklig
* ''Notiophilus'' – Tree of Life engelskspråklig
* Norsk entomologisk forening
Scott Leary

**John Scott Leary** (1881–1958) var en amerikansk svømmer som deltok i de olympiske leker 1904 i St. Louis.

Leary vant en olympisk sølvmedalje i svømming under OL 1904 i St. Louis. Han kom på andreplass på 50 yards fri bak Zoltán Halmay fra Ungarn. På distansen 100 yards kom han på tredjeplass, bak Zoltán Halmay og sin landsmann Charles Daniels.

## OL-medaljer
* 1904  St. Louis -  Sølv i svømming, 50 yards fri
* 1904  St. Louis -  Bronse i svømming, 100 yards fri

## Eksterne lenker
*
Stinkbombe

En **stinkbombe** er en morosak som ved bruk sprer gasser med ubehagelig lukt, som hydrogensulfid eller ammoniumsulfid.  Stinkbomber kjøpt i butikken består vanligvis av en liten, skjør ampulle, fylt med en væske som fordunster hurtig. 

Selv vanlige stinkbomber kan forårsake ubehag og kvalme eller utløse allergiske reaksjoner.  De blir likevel regnet som forholdsvis ufarlige, og derfor har både USA og Israel utviklet kraftigere stinkbomber som våpen til bruk av opprørspolitiet og det militære for å spre eller holde ute menneskemengder.

## Se også
*Narrestrek
*Kjemisk krigføring

## Referanser
Lassefjellet

**Lassefjellet** (nordsamisk: *Noaidi*) er et fjell i Alta kommune i Finnmark. Det ligger sør for Langfjorden og rundt 7 kilometer øst for Bognelv og har en høyde på  meter over havet. Det er det femte høyeste fjellet i Finnmark av fjellene med primærfaktor på minst 50 meter.

## Se også
* Fjell i Finnmark

## Fotnoter



## Referanser
Arthur Hussey

**Arthur D. Hussey** (født 5. mars 1882 i Toledo i Ohio, død 11. mai 1915) var en amerikansk golfspillere som deltok i de olympiske lekene i St. Louis i 1904.

Hussey vant en olympisk bronsemedalje i golf under OL 1904 i St. Louis. Han var med på det amerikanske laget *[[United States Golf Association]]* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

## OL-medaljer
* 1904  St. Louis -  Bronse i golf, lagkonkurranse USA 

## Referanser


## Eksterne lenker
*
Georg Böhm

**Georg Böhm** (født 1661 i Hohenkirchen nær Ohrdruf i Thüringen, død 1733 i Lüneburg) var en tysk organist og komponist. Han var en av lærerne til Johann Sebastian Bach.

## Biografi
Han fikk sin første opplæring av sin far, men da han døde i 1675, fortsatte han på latinskole i Goldbach før han i 1678 flyttet til gymnas i Gotha. Siden finner man ham ved Universitetet i Jena og i 1697 bor han i Hamburg. Da organisten Christian Flor i Lüneburg døde i 1698, søkte Böhm stillingen som organist i Johanniskirche der og fikk den. Selv om han etter noen år søkte på en stilling i Marienkirche,  hvor det var bedre betaling, ble han værende i Johanniskirche hele livet etter at menighetsrådet der hadde økt betalingen for å ikke miste sin avholdte organist.

## Böhm og Bach
Fra 1700 til 1702 var Bach i Lüneburg, og man regner med at han hørte Böhm spille, selv om man ikke har funnet belegg for at han var elev hos organisten i Johanniskirche. Carl Philipp Emanuel Bach omtalte Böhm som sin fars lærer, og en rekke komposisjoner viser likhet.

## Böhms musikk
Av Böhms musikk er en god del gått tapt, blant annet et pasjonsverk basert på Lukasevangeliet, men også flere begravelseskantater. Andre kantater har overlevd. I tillegg er en del av hans verk for orgel blitt tatt vare på. De viser at han er preget av det som man i dag kaller den nordtyske stilen i sin musikk. Han varierer frie fantasier med konservative fuger og dansesatser.

Man tillegger Böhm æren for å ha etablert koralpartita som en sjanger i orgelmusikk. Før hadde man hatt koralvariasjoner og verdslige partitaer, men Böhm tok elementer fra begge og satte dem sammen, og verkene ble opplevd nye og friske.

## Referanser


## Litteratur
* Waldschmidt, Carl L., *Georg Böhm: his Life and Works*, diss., Northwestern University (1963)
* Verkade, Gary G. Georg Böhm: *Vater unser in Himmelreich á claviers et pedal: the Concept of Order*, diss., University of Iowa (1987). (alternativ tittel: *The Concept of Order in the Keyboard Works of Georg Böhm*)

## Kilder
* Christian Teeuwsen: *Georg Böhm (1661-1733 Organ Works Volume 1* Omtale i hefte til innspillingen (Naxos 8.555857)

## Eksterne lenker
* 
* 
* Bach-Cantatas.com av Aryeh Oron – biografi om Böhm 
* ''Bach's Canons & Fugues'' av Timothy A. Smith – en liten biografi om Böhm 
* De Muziek-bus  – en liten bíografisk artikkel om Böhm 
* Verkfortegnelse, Klassika – ''die deutschsprachigen Klassikseiten''
*
Francis Gailey

**Francis «Frank» Gailey** (1882–1972) var en opprinnelig australsk, senere amerikansk, svømmer som deltok i de olympiske leker 1904 i St. Louis.

Gailey vant tre olympiske sølvmedaljer i svømming under OL 1904 i St. Louis. Han kom på andreplass på 220- og 440 yards fri bak sin landsmann Charles Daniels. På distansen 880 yards kom han på andreplass, bak tyske Emil Rausch.

## OL-medaljer
* 1904  St. Louis -  Sølv i svømming, 220 yards fri
* 1904  St. Louis -  Sølv i svømming, 440 yards fri
* 1904  St. Louis -  Sølv i svømming, 880 yards fri
* 1904  St. Louis -  Bronse i svømming, 1 miles fri

## Eksterne lenker
*
Storøra

**Storøra** er et fjell i Aure kommune på Ytre Nordmøre. Det har en høyde på 905 meter over havet. Fjellet ligger på sørøstsiden av øyen Stabblandet, vest for fjellet ligger Soleimsdalen og Innerbergsalen (908), på østsiden ligger Litløra (637 moh). 

## Turruter
Det finnes flere rutealternativer for å nå toppen av Storøra:
* fra Solheimsdalen via Ørbogvatna eller via Runden (609 moh)
* fra Ørbogen via Ørbogvatna eller via Ørbogdalen og skaret mellom Storøra og Litløra
* fra Fuglsnes via Fuglsnesdalen

## Se også
* Tustnastabban

## Referanser




## Eksterne lenker
* 
* Kristiansund og Nordmøre Turistforening – ''Storøra på Tustna'' (Turreferat)
* Møre og Romsdal fylkeskommune – ''Storøra'' (Turbeskrivelse)
Otto Wahle

**Otto Wahle** (født 5. november 1879 i Wien, død 11. august 1963 i New York) var en østerriksk svømmer som deltok i de olympiske leker 1900 i Paris og 1904 i St. Louis.

Wahle vant to olympiske sølvmedaljer i svømming under OL 1900 i Paris. Han kom på andreplass på 200 meter hinder bak Frederick Lane fra Storbritannia. På distansen 1000 meter fri kom han på andreplass, bak tyske John Arthur Jarvis.

Fire år senere, under 1904 i St. Louis, kom han på tredjeplass på 440 yards fri, bak amerikanerne Charles Daniels og Francis Gailey.

Wahle flyttet til New York i 1901. Under OL 1912 i Stockholm var han coach for det amerikanske svømmelaget.  Under OL 1920 i Antwerpen og OL 1924 i Paris var han coach for det amerikanske vannpololaget.

## OL-medaljer
*  1900  Paris -  Sølv i svømming, 200 meter hinder  Østerrike
*  1900  Paris - Sølv i svømming, 1000 meter fri  Østerrike
*  1904  St. Louis - Bronse i svømming, 440 yards fri  Østerrike

## Referanser


## Eksterne lenker
*
La misma Luna

***La misma Luna*** er en meksikansk dramafilm fra 2007 som tar for seg livet til meksikanske immigranter uten oppholdstillatelse som oppholder seg i USA. Filmen dramatiserer rundt en liten gutt som ønsker å krysse grensen for å være sammen med sin mor.

## Handlingsreferat
Filmen forteller historien om Rosario, en alenemor som krysset grensen mellom USA og Mexico. Men hun etterlot sønnen Carlitos i hjemlandet, og sønnen bor sammen med hans syke bestemor. På dagen for hans niende bursdagsfest forsøker hans tante og onkel å få Carlitos til å bo hos dem, for å ta tak i alle pengene som Rosario sender til sønnen sin hver måned.

Når bestemoren hans dør, forsøker Carlitos også å krysse landegrensen. Carlitos kommer frem til en busstasjon, men klarer ikke å kjøpe billett fordi han er for ung. Carlitos spør en mann om han kan kjøpe billett til ham. Carlitos innser da at han har mistet alle pengene sine. Mannen, opprørt, forsøker å selge Carlitos til en hallik. Reina tar Carlitos med seg for å bo og arbeide sammen med andre papirløse ulovlige immigranter.

Dagen etter, på jobb, dukker politiet opp og arresterer de aller fleste arbeiderne. Men Carlitos og en annen arbeider ved navn Enrique, som i begynnelsen ikke liker Carlitos, klarer å stikke av. De reiser mot Tucson, Arizona. Carlitos klarer å skaffe jobb både for Enrique og seg selv ved en restaurant. Ved restauranten får Carlitos øye på faren sin, Oscar Aguilar Pons, og de møtes. Men de får snart problemer i deres nye forhold. Enrique bestemmer seg for å ta Carlitos til Los Angeles med buss.

## Skuespillere
* Adrián Alonso som Carlos «Carlitos» Reyes
* Kate del Castillo som Rosario
* Eugenio Derbez som Enrique
* Maya Zapata som Alicia
* Carmen Salinas som Doña Carmen
* Angelina Peláez som Benita Reyes
* Gabriel Porras som Paco
* America Ferrera som Martha

## Referanser


## Eksterne lenker
* 
*
Amerikansk auksjon

**Amerikansk auksjon** kalles også **Vickrey auction** (etter William Vickrey som skapte den) og **second-price sealed bid auction**. I en amerikansk auksjon legger de potensielle kjøperne inn bud uten å se andres bud. En viktig karakteristikk ved denne typen auksjon er at vinneren betaler verdien av det nest høyeste budet. Med andre ord er ikke vinnerens bud og pris den samme. En byders bud avgjør altså ikke hvor mye han/hun må betale, men det avgjør om han/hun vinner eller ikke. 

Denne frakoblingen gjør at mange tenker at den beste strategien er å by litt over enn verdien de mener godet har, men dette stemmer ikke. En byder bør alltid by det han/hun mener den sanne verdien av godet er, ettersom man ikke vet hva andre byr. Hvis man byr mer enn man verdsetter det til, kan noen andre legge inn et bud som er høyere enn byderens verdi, men lavere enn byderens bud. Dette resulterer da i at byderen må betale en høyere pris enn verdien han/hun mener godet har. Hvis byderen velger å by lavere enn sin egen verdsetting, kan han/hun ende opp med å tape auksjonen, mens et bud lik deres verdi kunne gjort at de vant.

Økonomisk teori forutsetter at alle bydere har et bevisst forhold til hvor mye godet til auksjon er verdt for dem, og at de er rasjonelle vesen som ikke byr mer enn den verdien de mener godet har.

## Litteratur
* Pepall, L.; Richards D. og Norman, G.: *Industrial Organization: Contemporary Theory and Practice (with Economic Applications)*, Blackwell Publ., 4. utg., 2008. ISBN 978-1-4051-7632-3
Ringen kino (Carl Berners plass)

**Ringen kino, **Trondheimsveien 110, var en kino på Carl Berners Plass i Oslo. Den ble åpnet i 2. november 1939 og hadde 463 sitteplasser. 

Ringen kino var en del av Oslo Kinematografers store satsing på kinobygg i mellomkrigstiden. Den var en typisk bydelskino, beliggende i en moderne funkisgård med forretninger i 1.etasje og leiligheter i de øvrige etasjene. Arkitekt F.S. Platou tegnet kvartalet og kinoen, og Aftenposten skrev at «kinostyrets bestrebelser for å skaffe byen vakre kinoteatere er både prisverdige og vellykkede». Ringens salong hadde grønne vegger og hypermoderne belysning, trefarget tak og rødt forteppe. Akustikken ble betegnet som «utmerket». Inngangen lå mot Trondheimsveien og hadde en liten baldakin med kinoens navn i neonbokstaver. G'en var formet som en sirkel med hale og var blikkfanget. Inngangsdørene var flankert av to plakatkasser i messing. 

I 1965 ble Ringen kino totalrenovert, arkitekt F.S. Platou sto også for denne. Baldakinen fikk ny, modernistisk neon. Vestibylen fikk nye sofaer trukket med kalveskinnsimitasjon og kunstner Sigurd Winge dekorerte en søyle med moasikk i dristige farger. Antallet plasser i salen minket fra 530 til 463 og veggene ble kledd med glassfibertøy i lys blått. Forteppet var oransje og fiolett, stolene røde. Teakbrystningen ble pusset opp og lerretet utvidet slik at man kunne vise film i bredere format. 

På 1960-tallet var Ringen premierekino, men utover 1970-tallet sank besøkstallene. Oslo Kinematografer forsøkte å gi Ringen en ny profil, ved å vise storfilmer for «etternølere», filmer publikum ikke hadde rukket å få med seg på andre kinoer. Til slutt ble Ringen likevel et offer for kinonedleggelsene på 1980-tallet. Kinoen ble nedlagt 7. desember 1988 og lokalene er senere blitt brukt som dagligvarebutikk.

I 2008 åpnet en ny kino med samme navn på Grünerløkka i Oslo.

## Referanser


## Litteratur
* Solbakken, Tove: *Oslos forsvunne kinematografer.* I Byminner nr.1-2011, s.2-23

## Eksterne lenker
*
Berlepollen

**Berlepollen** er en kort fjord på sørsida av Bremangerlandet i Bremanger kommune i Sogn og Fjordane. Innløp fra Frøysjøen er bare 150&nbsp;meter bredt. Fjorden, som er rundt seks kilometer lang, er bueformet og går først mot nordøst og snur gradvis mot nordvest.

Rundt fjorden ligger bratte fjell på rundt 500&nbsp;meters høyde. På vestsida av fjorden ved innløpet ligger bygda Berle, som fjorden er oppkalt etter. Det ligger også en del gårdsbruk på motsatt side fra Berle, men bortsett fra det er fjorden uten bosetning. Fv575 går langs vestsiden av fjorden, og det går en kommunal vei ut langs østsiden.

## Referanser
La Zona

***La Zona*** er en meksikansk dramathriller og kriminalfilm fra 2007. Filmen er regissert av Rodrigo Plá og handlingen foregår i Mexico by. Filmen omhandler hvordan et rikt og godt beskyttet nabolag som bor inngjerdet i den fattige delen av Mexico by reagerer når de får besøk av inntrengere.

## Handling
Beboerne i et lukket nabolag midt i Mexico by blir sjokkerte over en voldelig forbrytelse i nærområdet deres. Spesielt for én innbygger, unge Alejandro, blir dramaet enda større når han møter den eneste overlevende - et lite barn - som slapp unna denne hendelsen i live, og som nå gjemmer seg i nærheten av deres eget nabolag

## Skuespillere
* Daniel Giménez Cacho som Daniel
* Daniel Tovar som Alejandro
* Alan Chávez som Miguel
* Carlos Bardem som Gerardo
* Mario Zaragoza som Rigoberto
* Marina de Tavira som Andrea
* Maribel Verdú som Mariana
* Fernando Becerril som De La Garza
* Andrés Montiel som Diego
* Claudio Obregón som Ricardo
* Blanca Guerra som Lucía
* Mayra Serbulo som Ernestina
* Asur Zagada som Carolina
* Germán Valdés III som Eddie
* Pablo Aron López som Mauricio 

## Referanser


## Eksterne lenker
*
* Omtale av ''La Zona'' hos Filmweb
Bank holiday

**Bank Holiday** er en offentlig høytidsdag i Storbritannia og Irland. Mesteparten av befolkningen tar ferie på disse dagene. Bank holidays har fått navnet fordi mange banker, spesielt tidligere, var stengt. I dag har mange banker åpent på mange av disse dagene (f. eks. Good Friday og Christmas Day).
Bortnepollen

**Bortnepollen** er en fjord i Bremanger kommune i Sogn og Fjordane. Den er en fortsettelse av Frøysjøen, og innløpet ligger ved Bortneskora på sørsiden av fjorden. Den går i østlig retning fra innløpet inn til bygda Bortnen. Fjorden er rundt tre kilometer lang.

Fv573 går langs nordsida av fjorden inn til Bortnen.

## Referanser
Litløra

**Litløra** er et fjell i Aure kommune på Ytre Nordmøre. Det har en høyde på 637 meter over havet. Fjellet ligger på østsiden av øyen Stabblandet, nær Imarsundet som deler Stabblandet fra Ertvågøya. Vest for Litløra ligger fjellet Storøra (905 moh), og i sør ligger Høgheian (478 moh).

Litløra er et lett tilgjengelig turmål, de vanligste rutealternativene er:
* fra Ørbogen opp Ørbogdalen og via skaret mellom Litløra og Storøra til toppen
* fra Fuglsnes opp Fuglsnesdalen til skaret, så samme rute som fra Ørbogen

## Se også
* Tustnastabban

## Referanser




## Eksterne lenker
* 
* Bilde av Imarsundet Litløra til venstre og Storøra til høyre
Notiophilus danieli

***Notiophilus danieli***er en av billene i delgruppen (underfamilien) rovløpere (Nebriinae) i familiegruppen løpebiller. Den er utbredt sørøst i Europa, på Balkan og sørøstover til Iran og Israel.

*Notiophilus danieli* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.

## Litteratur
* Barsevskis A. 1999. *Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe.* Procedings of the XXIV Nordic Congress of Entomology. Side 39-43. ISBN 9985-830-29-6
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15(1): side 1-232.

## Eksterne lenker
* 
* ''Notiophilus danieli'' – Database Carabidae of the World – engelskspråklig
* ''Notiophilus'' – Tree of Life engelskspråklig
* Norsk entomologisk forening
Anny Rüegg

**Anny Rüegg** (født 1912 i Chur, død 1. mai 2011 in Zürich) var en sveitsisk alpinist.

Anny Rüegg vant til sammen fem medaljer i alpine verdensmesterskap. I tillegg ble hun sveitsisk mester to ganger, i slalåm og i kombinasjonen i 1935. Det samme året vant hun også det østerrikske mesterskapet i kombinasjonsøvelsen.

## Meritter

### Verdensmesterskap

## Referanser


## Eksterne lenker
*
Gerard Bonniers lyrikkpris

**Gerard Bonniers lyrikkpris** (Svensk tittel: *Gerard Bonniers lyrikpris*) er en svensk litterær pris på  svenske kroner som deles ut årlig. Prisen ble innstiftet i 1978 som en gave til Gerard Bonnier på hans 60-årsdag.

## Prismottagere
*1978 – Lars Norén for *Order*
*1979 – Karl Vennberg for *Visa solen ditt ansikte*
*1980 – Erik Beckman for *Den kommunala kroppen*
*1981 – Tobias Berggren for *Threnos*
*1982 – Göran Sonnevi for *Små klanger; en röst*
*1983 – Birgitta Trotzig for *Anima*
*1984 – Tomas Tranströmer for *[[Det vilda torget]]*
*1985 – Kjell Espmark for *Den hemliga måltiden*
*1986 – Bengt Emil Johnson for *Utsatt*
*1987 – Lars Forssell for *Sånger*
*1988 – Katarina Frostenson for *Samtalet*
*1989 – Stig Larsson for *Händ!*
*1990 – Anna Rydstedt for *Genom nålsögat*
*1991 – Ernst Brunner for *Sorgen per capita*
*1992 – Lars Lundkvist for *Tjuka*
*1993 – Tua Forsström for *Parkerna*
*1994 – Werner Aspenström for *Ty*
*1995 – Arne Johnsson for *Fåglarnas eldhuvuden*
*1996 – Birgitta Lillpers for *Propolis*
*1997 – Jesper Svenbro for *Vid budet att Santo Bambino di Aracœli slutligen stulits av maffian* 
*1998 – Lennart Sjögren for *Fågeljägarna* 
*1999 – Rolf Aggestam for *Att flå en blixt*
*2000 – Marie Lundquist for *En fabel skriven på stenar*
*2001 – Staffan Söderblom for *Knittlar*
*2002 – Eva Runefelt for *I djuret*
*2003 – Ulf Eriksson for *Rymdens vila*
*2004 – Ann Jäderlund for *Blomman och människobenet*
*2005 – Eva Ström for *Rött vill till rött*
*2006 – Claes Andersson for *Tidens framfart*
*2007 – Eva-Stina Byggmästar for Älvdrottningen
*2008 – Eva Ribich for *Ljuset kommer in underifrån*
*2009 – Helena Eriksson for *De, bara*
*2010 – Kennet Klemets for *Kling kling*
*2011 – Agneta Enckell for *Anteckningar (intill ett nordligt innanhav)*
*2012 – Jenny Tunedal for *Mitt krig, sviter*
*2013 – Björner Torsson for *Hüzün eller Den hopfällbara näsan*
*2014 – Fredrik Nyberg for *Att bli ved*
*2015 – Ida Börjel for *Ma*
*2016 – Åsa Maria Kraft for *Randfenomen*
*2017 – Johan Jönson for *dit. dit. hään.*
*2018 – Gunnar D. Hansson for *Tapeshavet*
*2019 – Mara Lee for *Kärleken och hatet*
*2020 – Göran Sonnevi for *Det osynliga motstyckets bok*
*2021 – Anna Hallberg for *Under tiden*
*2022 – Malte Persson for *Undergången*
*2023 – Lina Ekdahl for *Du är inte full du är fylld*
*2024 – Karl Daniel Törnkvist for *Katedral av förtre*t

## Referanser
NæringsEiendom

***NæringsEiendom*** er et annonsebasert fagblad om næringseiendom. Bladet utgis av NæringsEiendom AS og kommer med ti nummer i året. Det har en nettutgave som publiserer daglige nyheter fra eiendomsbransjen.

*NæringsEiendom* er medlem av Den Norske Fagpresses Forening.

Bladet ble utgitt for første gang i 1991. Redaktør fra 2006 er Dag Jørgen Saltnes.

## Eksterne lenker
* Markedsplassen NæringsEiendom, ne.no
* Næringseiendoms nettutgave, neNyheter.no
* Mediehuset NæringsEiendom, Hjemmeside
Eric Holder

**Eric Himpton Holder jr.** (født 21. januar 1951 i New York) er en amerikansk jurist og demokratisk politiker. Han var justisminister i Barack Obamas regjering fra 2009 til 2015, og ble den første afroamerikanske justisminister i USAs historie. Han har tidligere vært visejustisminister i Bill Clintons regjering.

Holder ble født i The Bronx i New York, som sønn av immigranter fra Barbados. Etter å ha avlagt juridisk embetseksamen ved Columbia Law School, jobbet han som skrankeadvokat i korrupsjonsavdelingen i Justisdepartementet fra 1976 til 1988. Han ble deretter utnevnt av president Ronald Reagan til dommer i Superior Court of the District of Columbia.

I 1993 ble Holder utnevnt til U.S. Attorney (føderal statsadvokat) for District of Columbia av president Bill Clinton. I 1997 ble han forfremmet til visejustisminister under Janet Reno.

## Referanser


## Eksterne lenker
* 
* Eric Holder hos USAs justisdepartement
Brigitte Obermoser

**Brigitte Obermoser** (født 2. juli 1976 i Radstadt) er en tidligere østerriksk alpin alpinist. Hun ble østerriksk mester sju ganger.

Obermoser kjørte sitt første renn i verdenscupen i 1995. Totalt vant hun tre renn i løpet av karrieren. I sesongen sesongen 1999/2000 kom hun på femteplass i verdenscupens totalsammendrag.

Obermoser deltok i to verdensmesterskap. Den beste plasseringen hennes var fjerdeplassen i 2003 i VM-utforen i St. Moritz. Under OL 1998 i Nagano ble hun nummer 11 i kombinasjonen, og fire år senere, under OL 2002 i Salt Lake City, kom hun på 18.-plass i utfor og 15.-plass i storslalåm.

10. januar 2007 bekjentgjorde hun at hun la opp som alpinist.

## Meritter
### Verdenscupseire

### Østerrikske mesterskap
* Østerriksk mester i super-G: 1999, 2000, 2003, 2005
* Østerriksk mester i utfor: 1997, 1999
* Østerriksk mester i kombinasjon: 1999

## Referanser


## Eksterne lenker
* 
* Brigitte Obermosers hjemmeside
Liste over østerrikske mestere i super-G

**Liste over østerrikske mestere i super-G** lister opp alle østerrikske mestere i super-G siden 1987.
Dominika

:*For øystaten Dominica, se [[Dominica]]*

**Dominika** er et tsjekkisk, slovakisk, slovensk, russisk og polsk kvinnenavn. Det er dannet som en feminin form av *[[Dominic]]* som har opprinnelse i vulgærlatinske *Dominicus*, «av Herren».

*Dominika* har polsk navnedag 6. juni og 6. juli.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Dominika Paleta (f. 1972), polsk-meksikansk skuespiller
* Dominika Cibulková (f. 1989), slovakisk tennisspiller

## Referanser


## Eksterne lenker
*
Charles Woodruff

**Charles Sherman Woodruff, Jr.** (født 15. august 1846 i Cincinnati i Ohio, død 6. september 1927 i Chicago) var en amerikansk bueskytter som deltok under OL 1904 i St. Louis.

Woodruff vant en olympisk sølvmedalje i bueskyting under OL 1904 i St. Louis. Han deltok på det amerikanske laget *Cincinnati Archers* som kom på andreplass i lagkonkurransen, bak gullvinnerne *Potomac Archers*. De tre andre på sølvlaget var William Clark, Samuel Duvall og Charles Hubbard. Woodruffs beste plassering individuelt var en fjerdeplass i *double American round* og i *double York round* kom han på åttendeplass. Det var kun deltakere fra USA i bueskytingkonkurransene under OL 1904.

## OL-medaljer
* 1904  St. Louis -  sølv i bueskyting, lagkonkurranse  USA

## Referanser


## Eksterne lenker
*
Notiophilus substriatus

***Notiophilus substriatus*** er en av billene i delgruppen (underfamilien) rovløpere (Nebriinae) i familiegruppen løpebiller. Den er utbredt i Europa, fra landene ved Middelhavet til Storbritannia og Tyskland i nord. Den mangler i Nord-Afrika.

*Notiophilus substriatus* er 4,5-5,5&nbsp;mm lang. Kroppen er metallisk farget i bronse, men reflekterer også grønn farge. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.

## Litteratur
* Barsevskis A. 1999. *Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe.* Procedings of the XXIV Nordic Congress of Entomology. Side 39-43. ISBN 9985-830-29-6
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15(1): side 1-232.

## Eksterne lenker
* 
* ''Notiophilus substriatus'' – Database Carabidae of the World – engelskspråklig
* ''Notiophilus substriatus'' - Ground Beetles of Ireland
* ''Notiophilus'' – Tree of Life engelskspråklig
* Norsk entomologisk forening
Fiolinen

***Fiolinen*** (originaltittel: *El violín*) er en meksikansk film fra 2005, regissert av Francisco Vargas Quevedo. Filmen har vunnet 55 forskjellige nasjonale og internasjonale priser. Den omhandler fattige bønder i Chiapas, som lever et dobbeltliv ved å støtte geriljaens kamp mot militær-regimet.

Filmen hadde premiere i Norge i 2007.

## Handling
I et latin-amerikansk land som ligner på Mexico, kjemper myndighetene mot et opprør ved å ta i bruk tortur, overfall, voldtekt og drap. En familie bestående av en bestefar, sønnen hans og barnebarn hans er blant en gruppe opprørere som holder til i åsene i områdene.

Den gamle bestefaren, med en fiolin over skulderen, forsøker å komme seg gjennom et militært sjekkpunkt - tilsynelatende for å ta hånd om mais-avlingen sin på åkeren. Men kommandøren ved militær-posten insisterer på at den gamle mannen skal gi ham en musikk-time først.

## Skuespillere
* Ángel Tavira som Don Plutarco
* Gerardo Taracena som Genaro
* Dagoberto Gama som Capitán
* Mario Garibaldi som Lucio
* Fermín Martínez som Teniente
* Silverio Palacios som Kommandør Cayetano
* Justo Martínez som Hacendado
* Octavio Castro som Zacarías
* Carlos Gallardo som en soldat
* Humberto Castillo som Niño Mensajero
* Cornelia Cruz som Vendedora
* Ángeles Cruz som et gerilja-medlem

## Eksterne lenker
*
Storfjorden (Frøya)

**Storfjorden** er en fjord på sørsida av Frøya i Trøndelag. Den har innløp fra Frøyfjorden ved *Store Sandholmen*, og strekker seg i nordøstlig retning til fjordbotnen ved Kavledalen. Fjorden er kommunens lengste og smal, bare 100–300&nbsp;meter bred jevnt over, og vel fem kilometer lang.

Fjorden deler landskapet og skaper en halvøy mot sør, *Fillingsnes-halvøya*, der det er bosetning mot sør mot Frøyfjorden. Mot Storfjorden finnes ingen fast bosetning og heller ingen veier. Området rundt fjorden er derfor lite berørt av menneskelig virke.

Trolig har fjorden tidligere hett *Filling* som har gitt navn til Fillingsneset, gården lengst sør på halvøya sør for fjorden.

## Referanser




## Eksterne lenker
* Plantelivet på Frøya
* Fisketur på Frøya
Boxing Day

**Boxing Day** er det engelske begrepet for andre juledag, 26. desember. Begrepet er vanlig brukt i noen land tilknyttet Samveldet av nasjoner. 

Felles for disse landene er en større andel kristen befolkning, som i eksempelvis Storbritannia, Australia, Canada, Ghana, New Zealand, Hongkong, Nigeria, Guyana, Trinidad, Tobago og Jamaica. I Sør-Afrika kalles dagen *Day of Goodwill*. Til tross for at andre juledag ikke er en helligdag i USA brukes navnet *Boxing Day* også der, spesielt i de nordlige statene nær Canada. I Canada er dagen en helligdag med unntak av Québec og Britisk Columbia.

I nyere tid er dagen også knyttet til salg i butikkene, der det som ikke ble solgt i julesalget selges til nedsatte priser.

## Etymologi
Det er flere teorier om opphavet til begrepet *Boxing Day*.

I Storbritannia var Boxing Day tradisjonelt en dag da tjenestefolket fikk en boks med restene fra herskapets julemat derav «boksedagen». Det var da vanlig å spise en enklere kald buffet som tjenestefolket hadde laget dagen før. Denne tradisjonen er av flere videreført ved at menyen fortsatt består av en enklere buffet. Dagen er derfor egnet til familietid med spill og sport. På det viktorianske 1800-tallet ble en skikk at håndverkere og tjenestefolk kunne hente sine *Christmas boxes* dagen etter juledagen. Juleboksen inneholdt gjerne en ekstra bonus som takk for innsats gjennom året.

Det har også vært tradisjon å gi penger og gaver til fattige på denne dagen. En slik tradisjon har trolig røtter helt tilbake til middelalderen, men opprinnelsen er ikke kjent. Det var i den sammenheng vanlig å sette ut metallbokser (*boxes*) utenfor kirkene for innsamling av gaver. Fra rundt 1800-tallet var det ikke uvanlig at kirker fordelte pengene fra sine offerkister og til fattige

## Sport

I England, Skottland og Nord-Irland er det tradisjon for full runde i fotball i respektive Premier League, Scottish Premier League og Irish Premier League på *Boxing Day*. Tradisjonelt settes det opp lokale derbykamper på denne dagen. Formålet var opprinnelig at spillerne skulle slippe å reise langt dagen etter juledag. I moderne tid er Boxing Day et begrep innen sport knyttet til store oppgjør og stor publikumsoppslutning.

Også andre idretter er knyttet til andre juledag, både i rugby og cricket. Spesielt er Melbourne Cricket Ground i Australia der nær 100&nbsp;000 tilskuere årlig møter til *Boxing Day test match*, treningskamp i cricket.

Boxing Day har også tradisjon for revejakt til hest, i Storbritannia, men også i deler av USA.

I noen afrikanske samveldeland, spesielt Ghana, Uganda, Malawi, Zambia og Tanzania, er nevekamper innen boksing avholdt på *Boxing Day*.

## Referanser
St. Andrew’s Day

**St. Andrew's Day** er en festdag for apostelen Andreas.

Hans festdag feires i de vestlige og østlige kirkene den 30. november, en dag som i norsk tradisjon kalles  **Andresmesse** eller **Anders fisker**. Dagen er Skottlands nasjonaldag; Andreas er Skottlands skytshelgen, og helgenens kors, andreaskorset, pryder Skottlands flagg.
## Eksterne lenker
*
St. Andrew

**St. Andrew**, eller **Saint Andrew**, kan vise til

*Apostelen Andreas
*Saint Andrew (Guernsey), et prestegjeld
*St. Andrews, en by i Skottland
*St. Andrew's (Birmingham), et fotballstadion.
*University of St Andrews

## Byer i USA
* St. Andrews (Sør-Carolina)
* St. Andrews (New York)
* St. Andrews (Washington)
Liste over østerrikske mestere i storslalåm

**Liste over østerrikske mestere i storslalåm** lister opp alle østerrikske mestere i storslalåm siden 1947.
Kit Klein

**Catherine «Kit» Klein** (født 28. mars 1910, død 13. april 1985) var en amerikansk skøyteløper. I Vinter-OL 1932 da skøyteløp for kvinner var demonstrasjonsgren vant hun 1 500 m og kom på 3.-plass på 500 m. I det første offisielle VM på skøyter 1936 i Stockholm, ble Catherine Klein den første kvinnelige skøyteløper som vant et verdensmesterskap.

## Eksterne lenker
*
Kirkhill

**Kirkhill** (Skotsk gælisk: **Cnoc Mhoire)**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Den ligger like vest for Beauly ved bunnen av Beauly Firth på den skotske nordøstkysten. I 2006 ble folketallet estimert til XX innbyggere. Moniack Castle ligger like sør for landsbyen. 


## Referanser


## Eksterne lenker
* Kirkhill and Buchrew Community
Evanton

**Evanton** (skotsk gælisk: **Baile Eòghainn**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Ved folketellingen i 2001 hadde Evanton 1&nbsp;105 innbyggere. I 2006 ble folketallet estimert til 1&nbsp;120 innbyggere.
Evanton ligger på nordøstkysten av Skottland, ved Cromarty Firth som er en sidearm til Moray Firth. Landsbyen ligger mellom Alness 6,5&nbsp;km mot nordøst og Dingwall 10&nbsp;km sørvest. Nærmeste store by er Inverness 24&nbsp;km sør for Evanton.

Landsbyen ble grunnlagt på begynnelsen av 1800-tallet. Royal Air Force hadde en flybase nær Evanton fra 1922 til 70-tallet. 

## Referanser
Notiophilus marginatus

***Notiophilus marginatus***er en av billene i delgruppen (underfamilien) rovløpere (Nebriinae) i familiegruppen løpebiller. Den er utbredt sørvest i Europa, i Italia og Spania og Frankrike. I Nord-Afrika er den registrert fra Marokko.

*Notiophilus marginatus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.

## Litteratur
* Barsevskis A. 1999. *Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe.* Procedings of the XXIV Nordic Congress of Entomology. Side 39-43. ISBN 9985-830-29-6
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15(1): side 1-232.

## Eksterne lenker
* 
* ''Notiophilus marginatus'' – Database Carabidae of the World – engelskspråklig
* ''Notiophilus'' – Tree of Life engelskspråklig
* Norsk entomologisk forening
Presidentvalget i USA 1916

**Presidentvalget i USA 1916** var det 33. presidentvalget i USAs historie. Valget fant sted den 7. november 1916, og Woodrow Wilson ble gjenvalgt som USAs president med Thomas Riley Marshall som visepresident for perioden 1917–1921.

Valget fant sted under den meksikanske revolusjon og den første verdenskrig. Europa var i krig, og USA hadde unngått å velge side i konflikten. Det amerikanske folkets sympatier lå overveiende på ententemaktenes side. Likevel ønsket de fleste amerikanerne å holde seg utenfor krigen og fortsette en amerikansk ikke-intervensjonspolitikk overfor Europa så vel som Mexico. 

Valget sto mellom den sittende president Woodrow Wilson, som ble enstemmig nominert av Det demokratiske partis landsmøte, og høyesterettsdommer og tidligere guvernør i delstaten New York Charles Evans Hughes, som ble nominert som en kompromisskandidat mellom de konservative og progressive fraksjonene innen Det republikanske parti. Noen progressive republikanere gjorde fremstøt for å nominere tidligere president Theodore Roosevelt, men Roosevelt avslo og stilte seg bak Hughes. Etter en tøff valgkamp vant Wilson med knapt 600&nbsp;000 stemmer mer enn Hughes på landsbasis. Wilson vant California med en margin på bare 3&nbsp;773 stemmer. Hadde ikke Wilson vunnet California, ville han ha tapt valget.

## Eksterne lenker
* Stemmer fordelt på fylker (counties)
* Stemmer fordelt på stater
* Stemmer fordelt på stater (med grafer)
The Project Hate MCMXCIX

**The Project Hate MCMXCIX** (ofte bare kalt **Project Hate**) er et svensk death metal-band. Det ble dannet i 1998 og er et av få death metal-band med en kvinnelig sanger.

## Historie
Project Hate MCMXCIX (MCMXCIX = 1999) ble dannet i 1998 av Lord K. Philipson (tidl. medlem av leukemi, House of Usher, Lame) og Jörgen Sandström (tidligere medlem av Entombed og Grave og nå involvert i  Vicious Art and Krux i tillegg). De spilte demo som inneholdt tre sanger, produsert av den kjente produsent Dan Swanö, og med støtte vokal av Lars Göran Petrov. Demonstrasjonen ble sendt ut til fire plateselskaper og i 1999 signerte de kontrakt med det tyske plateselskapet Massacre Records.

I 1998, startet bandet arbeidet med et Philipson-produsert prosjekt, *Deadmarch:Initiation Of Blasphemy,* men albumet har aldri sett dagens lys. Det har blitt remastret av Dan Swanö og vil bli utgitt på Vic Records en gang i 2008, med nye album illustrasjoner og nytt heftet. De tidligere båndene ble gjort tilgjengelig på bandets nettside i 2005.

## Eksterne lenker
* 
*
Eastern Nazarene College

**Eastern Nazarene College** (**ENC**) er et privat, kristent universitet i Quincy i delstaten Massachusetts, USA. Det ble opprettet i 1900.

Ved universitetet var det 1&nbsp;130 studenter i 2008. Studiene gis opp til mastergradsnivå.

## Referanser


## Eksterne lenker
* 
*
Cromarty Firth

**Cromarty Firth** (skotsk gælisk: **Caolas Chrombaidh**) er en fjord på nordøstkysten av Skottland. Den er en sidearm innerst i den store fjorden Moray Firth. 

Cromarty Firth er om lag 30 km lang, og går i sørvestlige retning innover i landet fra Moray Firth ved Cromarty nord for Inverness. Vest for Cromarty ved Nigg bay er den 8 km bred, og sørvest for Alness ved Alness bay er den 2 km bred. Ellers har fjorden en gjennomsnittlig bredde på om lag èn kilometer. 

Større bosettinger langs fjorden er fra fjordmunning og vestover Cromarty på sørsiden og Milton and Kildary, Invergordon, Alness og Evanton på nordsiden. Innerst i fjorden ligger Dingwall og Conon Bridge. Sørsiden av fjorden dannes av halvøya Black Isle.

Cromarty Firth er den midterste av tre fjordarmer vestover innerst i Moray Firth, de andre to er Dornoch Firth i nord og Beauly Firth i sør (på andre siden av Black Isle).

Fjorden er et verneområde (Special Protection Area) på grunn av dyrelivet der.

Cromarty Firth danner en av de best beskyttede ankringsområdene på nordøstkysten av Skottland, og Royal Navy hadde lenge en marinebase i Invergordon. Siden begynnelsen av 1970-tallet har fjorden, med utgangspunkt i verftet i Nigg bay, vært et viktig sted for konstruksjon og reparasjon av oljeplattformer.

## Eksterne lenker
* Cromarty Firth Port Authority
Giacinto Menotti Serrati

**Giacinto Menotti Serrati** (født 25. november 1872 i Spotorno nær Savona i Italia, død 10. mai 1926 i Asso nær Como) var en italiensk sosialistisk og så kommunistisk politiker.  

## Liv og virke
Allerede fra ungdomsårene var han en forkjemper for arbeiderne og den sosialistiske sak, og befattet seg særlig med propaganda og opprettelse av sosialistiske grupper. I 1890-årene måtte han flykte fra Italia for å unngå arrestasjon og rettsforfølgelkse, og oppholds seg som flyktning først i Frankrike og deretter i Sveits. Han var med på å konstituere Det italienske sosialistpartis (PSI) eksilorganisasjon i Sveits.

I 1911 kom han tilbake til Italia. Serrati ble en sentral leder innen Det italienske sosialistparti og inntok maksimalistiske standpunkter. Han ble også redaktør av partiorganet *[[Avanti!]]* etter at Benito Mussolini mistet stillingen og ble ekskludert i 1914. Han trakk partiet i kommunistisk retning under verdenskrigen.

Han var en aktivt medvirkende under Zimmerwaldbevegelsen, og etter oktoberrevolusjonen i 1917 fikk han PSI til å melde seg inn i Komintern. Under den annen Kominternkongress, avholdt i  Moskva i 1920, var Serrati med i styringskomiteen. Han ble også valgt til Kominterns eksekutivkomite det året. I 1921 opponerte han i mot Kominterns linje om brudd med reformistene og forble leder av Det italienske sosialistparti etter splittelsen som betød opprettelsen av Det italienske kommunistparti.

I 1924 ledet han imidlertid PSIs venstrefløy inn i en fusjon med kommunistpartiet, og ble innvalgt i kommunistpartiets sentralkomite.

## Referanser


## Litteratur
*Alessandro Natta: *Serrati. Vita e lettere di un rivoluzionario*, Roma, Editori Riuniti, 2001 ISBN 9788835950950
Bolig- og byutviklingsdepartementet

**Bolig- og byutviklingsdepartementet** (*U.S. Department of Housing and Urban Development*, **HUD**) er et departement i den amerikanske regjeringen med ansvar for føderal bolig- og byutviklingspolitikk. Departementet ble opprettet 9. september 1965; det hadde 10&nbsp;600 ansatte i 2004. Budsjettet var i 2006 på 28,5 milliarder dollar.

## Bolig- og byutviklingsministre

## Referanser


## Eksterne lenker
* 
*
Dornoch Firth

**Dornoch Firth** (skotsk gælisk: **Caolas Dhòrnaich**) er en fjord på nordøstkysten av Skottland. Den er den nordligste av tre fjordarmer som går vestover innerst fra Moray Firth, de to andre er Cromarty Firth og Beauly Firth. Dornoch Firth danner den østlige delen av grensen mellom Ross and Cromarty og Sutherland.

Dornoch ligger like nord for fjordmunningen, og like innenfor og sør for fjordmunningen ligger Tain.

Det ble bygget bro over Dornoch Firth i 1991.

Dorcnoch Firth er sammen med Loch Fleet et verneområde med status som Special Protection Area (SPA). I tillegg har det sammen med Morrich More status som Special Area of Conservation (SAC). Innenfor SPA området er det betydelige hekkebestander av fiskeørn *Pandion haliaetus*, og overvintringsbestander av lappspove *Limosa lapponica*, grågås *Anser anser*, brunnakke *Anas penelope*, storspove *Numenius arquata*, myrsnipe *Calidris alpina alpina*, tjeld *Haematopus ostralegus* og krikkand *Anas crecca*.

## Eksterne lenker
* 
* Om Dornoch Firth
* SPA designation 
* SAC designation 
* Bildegalleri
Belle Case La Follette

**Belle Case La Follette** (født 21. april 1859 i Summit, død 18. august 1931 i Washington, D.C.) var en amerikansk kvinnesaksforkjemper fra Wisconsin. Hun var gift med den progressive politikeren Robert M. La Follette sr., og fikk fire barn med ham: Fola, Robert jr., Philip og Mary. Robert jr. ble senator, og Philip ble guvernør. Hun var også medredaktør i ektemannens *La Follette's Weekly Magazine*.

Foreldrene hennes var unitariske kristne av engelsk og skotsk avstamning. Hun gikk ved University of Wisconsin-Madison fra 1875 til 1879. Hun gikk senere ved University of Wisconsin Law School, og ble utdannet jurist. Hun jobbet imidlertid aldri som jurist, men livnærte seg en periode som foreleser ved *high school*. Hun skulle bli mest kjent som kvinnesaksaktivist, og satt i flere styrer og komitéer, og var med på flere demonstrasjoner. Hun ble tilbudt ektemannens stilling som senator da han døde i 1925 (og kunne blitt landets første kvinnelige senator), men takket nei.

## Bibliografi
* Belle C. and Fola La Follette: *Robert M. La Follette*, 2 bind (1953)

## Referanser


## Eksterne lenker
* Biografi hos Library of Congress
* Biografi  hos Wisconsin State Historic Society
Harry Martinson-prisen

**Harry Martinson-prisen** (Svensk tittel: *Harry Martinson-priset*) er en svensk litterær pris på SEK  som deles ut annet hvert år av Olofströms kommune i samarbeid med Harry Martinson-sällskapet. Prisens forgjenger, Store Harry Martinson-prisen, ble delt ut årlig fra 1986, men er fra 1998 hvilende med unntak av en jubileumspris i 2004. Prissummen for Store Harry Martinson-prisen var  SEK. Prisene er oppkalt etter forfatteren Harry Martinson.

## Prisvinnere "Harry Martinson-prisen"

## Prisvinnere "Store Harry Martinson-prisen"

## Referanser
Hedenvind-plaketten

**Hedenvind-plaketten** er en svensk litterær pris som siden 1980 er utdelt årlig av Strömsunds kommun i samarbeid med Hedenvindsällskapet til minne om arbeiderforfatteren Gustav Hedenvind-Eriksson under den såkalte *Berättarveckan (fortelleruken)* i juli.

Prisen ble innstiftet på den dagen han ville fylt 100 år, 17. mai 1980, og prisen skal ifølge statuttene gis til en forfatter som "skriver i Hedenvinds ånd". Plaketten, som er utført i bronse, er laget av kunstneren Kerstin Bränngård.

## Prisvinnere

## Referanser


## Eksterne lenker
* Berättarveckan – arrangement i Strömsunds kommune